1. **Eier**

Norsk Luthersk Misjonssamband (NLM) eier og driver Tryggheim barnehage, Ålesund, gjennom NLM-barnehagene AS. Styret for aksjeselskapet er ansvarlig organ for barnehagen og det organet som representerer eieren. Eier kan ikke hente utbytte fra barnehagedriften.

1. **Formål**
   1. **Barnehagelovens formålsparagraf**

Barnehagen skal i samarbeid og forståelse med hjemmet ivareta barnas behov for omsorg og lek, og

fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til utrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv,

hverandre og naturen. Barna skal utvikle grunnleggende kunnskaper og ferdigheter. De skal ha rett til

medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal

bidra til trivsel og glede i lek og læring, og være et utfordrende og trygt sted for felleskap og

vennskap. Barnehagen skal fremme demokrati og likestilling og motarbeide alle former for

diskriminering.

* 1. **Eiers formål for barnehagen**

Barnehagen skal, i nær forståelse og samarbeid med hjemmet, hjelpe til med å gi barna kristen

oppdragelse i et godt og trygt miljø. Den skal gi gode utviklings- og aktivitetsmuligheter og utvikle

barnas evner og vilje til å samarbeide med andre, bære ansvar og ha omsorg for medmennesker,

både i Norge og mellom andre folkeslag.

1. **Forvaltning av barnehagen**

Barnehagen blir drevet i samsvar med Den Norske Kirkes bekjennelsesskrifter, Lov nr 064 av 17. juni

2005 om barne­hager og forskrifter til loven, rammeplan for barnehager, og de forskrif­ter og

retningslinjer som departementet til enhver tid fastsetter. I samsvar med barnehage­lovens § 1a

andre ledd, blir barnehagen drevet med kristent formål. Kristen tro, etikk og menneskesyn skal være

grunnlaget for alt som barnehagen foretar seg. Barne­hagens vedtekter og årsplaner skal bygge på

samme grunnvoll og være med i grunnlaget for driften av barnehagen.

1. **Avtale om drift**

Barnehagen blir drevet med foreldrebetaling og offentlig støtte, beregnet og utbetalt av kommunen.

1. **Opptak av barn**

Etter barnehagelovens § 12 skal alle godkjente barnehager i kommunen samarbeide om opp­tak av

barn. Kommunen skal legge til rette for en samordnet opptaksprosess, der det tas hen­syn til

barnehagenes mangfold og egenart. Brukernes ønsker og behov skal tillegges stor vekt ved selve

opptaket.

1. Opptaksmyndighet – Daglig leder foretar opptak av barn i barnehagen.
2. Opptakskrets – Barn fra Ålesund kommune og nærliggende kommuner kan søke om opptak i barnehagen.
3. Opptakskriterier – Ved opptak prioriteres barn i denne rekkefølge:
4. Barn med nedsatt funksjonsevne, i samsvar med barnehagelovens § 13, og barn som det er fattet vedtak om etter lov om barnevernstjenester §§ 4-12 og 4-4, annet og fjerde ledd.
5. 5 plasser, øremerket barn til ansatte.
6. Søsken av barn som har plass i barnehagen.
7. Tilstrebe en hensiktsmessig alderssammensetning og sikre en forsvarlig drift.
8. Står to søknader likt, vil opptak skje etter søknadsdato.
9. Opptakets lengde – Tilbud om barnehageplass gjelder fra opptaksdato, angitt i brev med tilbud om barnehage­plass, og fram til skolepliktig alder.
10. Opptakstidspunkt og oppsigelsesfrist – Opptak av barn skjer hele året, men hovedsakelig ved samordnet opptaksprosess. Daglig leder kan, etter skriftlig søknad, tilby barnehageplass utenom hovedopptak.

Oppsigelse skal være skriftlig. Gjensidig oppsigelsestid av barnehageplass er 2 måneder, regnet fra 1. dag i måneden etter at oppsigelsen er skrevet. Oppsi­gelse fra barnehagens side krever saklig grunn. Oppsigelse fra foreldre/foresattes side, mottatt av barnehagen etter 1. april, medfører plikt til å betale foreldrebetaling ut barne­hageåret, så sant barnehagen ikke får inn et nytt barn i oppsigelsesperioden. Oppsigelsestiden gjelder også for barn som det er takket ja til plass for, men der foreldre/foresatte ombestemmer seg.

1. Klageadgang – Ved hovedopptak kan søker klage over avslag på søknad om barnehageplass og på av­slag om å få sitt første eller andre ønske oppfylt. Utenom hovedopptak kan bare søkere til barnehagen med lovfestet rett til prioritet etter barnehagelovens § 13 klage dersom de ikke får plass (se ’Opptakskriterier’, pkt a). Alle klager må fremsettes skriftlig til kommunen og må nevne hvilken avgjørelse det klages over og de grunner som klagen støtter seg til. Reglene for klageadgang finnes i Forskrift om saksbehandlingsregler ved opptak i barne­hage, forskrift 2005-12-16 nr. 1477.
2. **Foreldrebetaling**

Barnehagelovens § 14 forplikter offentlige myndigheter til å behandle alle godkjente barne­hager

likeverdig i forhold til offentlige tilskudd. Så lenge stat og kommune følger opp bestem­melsen i

barnehageloven, vil barnehagen følge statens bestemmelser om foreldrebetaling. Barnehagen har et

eget reglement om foreldrebetaling.

1. **Mislighold**

Hvis betaling for barnehageplass ikke er mottatt i løpet av den måneden betalingen gjelder for, vil

foreldre/foresatte motta en purreinkasso. Blir heller ikke denne betalt innen 14 dager, går saken til

inkasso. Hvis det skyldes foreldrebetaling for mer enn 2 måneder, har barnehagen rett til å si opp

barnehageplassen. Dette gjelder også når barn gjentatte ganger blir hentet etter at avtalt

oppholdstid er overskredet.

1. **Arealutnytting**

Barnehagen har et samlet leke- og oppholdsareal på 306m² og følger kommunens norm for

arealutnytting på 5,3m² pr barn under 3 år og 4m² pr barn over 3 år.

1. **Åpningstider/ferieordning**

Barnehagen blir drevet som heldagsbarnehage og er for barn i alderen 0 - 6 år. Åpningstiden er fra kl.

07.00 til kl. 17.00 mandag – fredag. Barnehagen er stengt i føl­gende perioder: 3 uker i juli,

julaften, romjula og påskeuka. I løpet av året er barnehagen i tillegg stengt 5 kurs- og

planleggingsdager. Barn skal ha 4 ukers ferie i løpet av et barnehageår; 3 av disse skal være

sammenhengende.

1. **Foreldreråd**

Etter barnehagelovens § 4 skal barnehagen ha et foreldreråd som består av alle for­eldr­e/ foresatte til

barna i barnehagen. Foreldrerådet skal fremme deres fellesinteresser og bidra til at samarbeidet

mellom barnehagen og foreldregruppen skaper et godt barnehagemiljø. Det er viktig at det finnes et forum der alle foreldre kan møtes og diskutere ønsker og behov, samt komme med forslag til barnehagen. Det kreves samtykke fra foreldrerådet dersom foreldrebetalingen settes høyere enn den fastsatte maksimalgrensen. Foreldrerådet velger foreldrerepresentanter til samarbeidsutvalget på første rådsmøte på høsten.

Foreldrerådet skal som hovedregel innkalles av Daglig leder to ganger i året. Daglig leder fører referat fra rådsmøtet, referatet gjøres tilgjengelig for alle foreldre/foresatte. Rådsamlingene kan med fordel avholdes samtidig med andre foreldremøter i barnehagen og avdelingene.

1. **Samarbeidsutvalg**

I følge barnehagelovens § 4 skal barnehagen ha et samarbeidsutvalg (SU) som skal være et

rådgivende, kontaktskapende og samordnende organ. Samarbeidsutvalget skal forelegges saker og har rett til å uttale seg i saker som er av viktighet for barnehagens innhold, virksomhet og forholdet til foreldrene. Det skal fastsette barnehagens årsplan. Øvrige saker av viktighet er for eksempel forslag til budsjett eller driftsendringer. Saker som gjelder ansettelser, opptak av barn og lignende skal ikke behandles av samarbeidsutvalget. Samarbeidsutvalget har uttaleplikt knyttet til dispensasjonssøknader.

Utvalget er sammensatt slik:

* Foreldre/foresatte – 3 representanter, 1 vara – velges for 1 år
* Ansatte – 3 representanter, 1 vara – velges for 1 år
* Eier – 2 representanter – velges for 2 år
* NLMs regionleder, eller den regionstyret har valgt, har møte- og talerett i SU.

Samarbeidsutvalget konstituerer seg selv og velger selv leder og nestleder. Daglig leder er samarbeidsutvalgets sekretær, forbereder sakene, setter opp sak­liste og kaller inn til møte i samråd med leder.

1. **Dugnad**

Foreldre/foresatte plikter å delta på inntil 6 timer dugnad per familie per barnehageår. Dugnad planlegges og organiseres av Barnehagen og Samarbeidsutvalget i samarbeid. Dersom pliktig dugnad ikke gjennomføres kan Samarbeidsutvalget vedta at det skal betales en ekstra foreldre­betaling pr mislig­holdt dugnadstime. Samarbeidsutvalgets medlemmer er fritatt dugnadsplikten.

1. **Eierstyret**

Eier utnevner et eierstyre for barnehagen. Denne skal være eiers lokale organ som bistår daglig leder

med oppgaver i henhold til instruks for eierstyret.

1. **Internkontroll**

Barnehagen skal foreta internkontroll etter gjeldende regler og forskrifter. Det vises til HMS-

dokumentene fra PBL for dokumentasjon av barnehagens internkontroll.

1. **Ansvar**

Barnehagen tegner ulykkesforsikring for barn som har fått plass i barnehagen. Forsikringen dekker

barnet 24 timer i døgnet gjennom hele året. Dekningen er p.t. 500 000 kroner ved invaliditet og

50 000 kroner ved død.

1. **Iverksetting og endringer**

Vedtektene for Tryggheim barnehage Ålesund gjøres gjeldende fra 01.10.2017

Lokale tilpasninger av vedtektene skal godkjennes av eierstyret i barnehagen, så sant det ikke gjelder endringer av prinsipiell art. I så fall skal endringene godkjennes i styret for NLM-barnehagene AS

Godkjent av eierstyret for Tryggheim barnehage Ålesund 12.09.2017